Ταξίδι αστραπή στο Λονδίνο, ώστε να παρακολουθήσει από κοντά το σημερινό παιχνίδι της Άρσεναλ, έκανε ο Πέδρο Μαρτίνς, όπως μετέδωσε στον ΣΠΟΡ FM 94,6 ο Κώστας Νικολακόπουλος.



Ο Πορτογάλος τεχνικός βρίσκεται ήδη στην Αγγλία και το απόγευμα θα παρακολουθήσει από κοντά το παιχνίδι των Λονδρέζων με τη Νιούκαστλ στο «Emirates», καθώς την προσεχή Πέμπτη είναι ο πρώτος αγώνας του Ολυμπιακού με τους «κανονιέρηδες» για τους «32» του Europa League.



Ο Μαρτίνς, ο οποίος βρήκε ευκαιρία μετά το χθεσινό παιχνίδι των Πειραιωτών με τον Πανιώνιο, θέλει να δει από κοντά την Άρσεναλ, η οποία έχει αλλάξει προπονητή μετά την απομάκρυνση του Έμερι και την έλευση του Αρτέτα στον βρετανικό πάγκο.